open-index/open-wikipedia-markdown huggingface dataset:
Salpausselkä

**Salpausselkä**  (iblant på svensk: *Stängselåsen*), eller **Salpausselkä-ryggene**, er to endemorener i den store israndavsetningen, som med omtrent  20&nbsp;km mellom går parallelt tvers over Finland, i retning vest-øst.
 De er i varierende grad sammenhengende. Åsene er Finlands største fra siste istid.

## Geografi
Åsene avgrenser innsjøplatået i Finland mot sør, men er likevel ikke oppdemningen rundt. 
Salpausselkä-ryggene skifter i bredde fra å være ganske smale til å være kilometerbrede, plane platåer, opp til 80 m høye. Moreneryggene har de fleste steder en høyde på 20–30 m.

Ved Hiidenvesi i Vichtis reiser **Första Salpausselkä** seg til litt over 80 m.o.h. samt noe over 70 meter over Lojo sjö og Vesijärvi i Lojo og Lahtis. **Andre Salpausselkä** kjennes i sydvestre del av skjærgården som sandområder på Hitisøyene og på Örö.

## Historie og beskrivelse
Salpausselkä ble dannet for 12 250–11 590 år siden, i kvartærperioden, og er i Finland de største og mest iøynefallende avsetninger fra denne tiden. De ble skapt i en omtrent 200 år lang stagnasjonsperiode i istidens slutt, da innlandsisens kant ble stående på samme sted i et par hundre år. Første Salpausselkä ble dannet for 12 250–12 050 år siden. Andre Salpausselkä ble dannet for 11 790–11 590 år siden.
I vest og i øst går de to åsryggene sammen til en rygg.

En i sør og sørvestre Finland avsatt **Tredje Salpausselkä** (**S.III**) kan identifiseres. Denne fremstår ikke regelmessing mellom Kimitoön og Tavastehus. Den tredje stängselåsen ble dannet for 11 400–11 300 år sedan.

Salpausselkä er en del av de sammenhengende israndavsetningene som mot vest fortsetter som Mellomsvenske israndsone i Sverige og i Norge Raet. Disse endemorenene fortsetter langs kysten helt til Nord-Norge, og danner en stor ring.

## Kilder

### Noter


## Se også
Salpausselän hyppyrimäet
Trondheim kristelige studentlag

**Trondheim kristelige studentlag**, forkortet **TKS** eller **TKSL**, og gjerne omtalt som «**Laget**», er en studentgruppe for kristne studenter i Trondheim. TKS ble grunnlagt 30. september 1930, og eier idag Berg prestegård og Vassfjellkapellet.

## Referanser


## Eksterne lenker
*
Priming

**Priming** kan på norsk henvise til
* Priming (psykologi), en type hukommlelse skapt ved fohåndspåvirkning
* Grunning, bruk av primer og grunningsmaling
Verdenscupen i skihopping 1979/80

**Verdenscupen i skihopping 1978/80** var den første verdenscupsesongen i skihopping. Sesongen startet 27. desember 1979 i Cortina d'Ampezzo og avsluttet 25. mars 1980 i Štrbské Pleso. Østerrikeren Hubert Neuper vant verdenscupen sammenlagt, mens Østerrike vant nasjonscupen.

## Kalender
### Menn

## Resultater

### Sammenlagt

### Nasjonscupen

## Referanser
Priming (psykologi)

:*For å lese om [[grunning]], se det*
**Priming**(fra engelsk) eller **forhåndspåvirkning** er i psykologien det fenomenet at små, ofte ubevisste inntrykk fra enkeltord, bilder, lukter, gester, handlinger og annet planter forventninger hos en person og påvirker hva personen husker etterpå. Slike underbevisste påvirkninger kan brukes i for eksempel reklame for å skape falske minner og passende assosiasjoner og dermed styre hvordan noen handler. Styring av fokus for oppmerksomheten brukes også aktivt i meditasjon og mindfulness. Ord og ting som vanligvis hører sammen, får sterkere forbindelser i nettverket av informasjon som blir lagret i hjernen, enn ting som ikke hører sammen.

## Se også
* Placebo, positiv virkning av narrebehandling

## Referanser


## Eksterne lenker
Berg prestegård

**Berg prestegård** er en gammel gård på Berg i Trondheim. Hovedbygningen og hageanlegget er bevart, mens resten av gården er nedbygd. Navnet Berg kommer antagelig av bergknausen ovenfor gården. 

Gården er nevnt i Sverres saga. I middelalderen tilhørte gården Elgeseter kloster, mens en part tilhørte erkebiskopen i Nidaros. Etter reformasjonen ble den avlsgård for biskopen, som også var sogneprest i Strinda prestegjeld. I 1851 ble sogneprestembetet løst fra bispeembetet, og Berg hovedgård ble delt i fem bruk.

I 1970 solgte Kirke- og undervisningsdepartementet den gjenstående hovedbygningen, som hadde gått ut av bruk som prestebolig noen år tidligere, til Nidaros bispedømmeråd. Bispedømmerådet tok den i bruk som kontor- og møtelokale. Kulturstiftelsen St. Olavs stiftelse fikk også tilhold her.

I 1977 ble Berg prestegård solgt til Trondheim kristelige studentlag, som siden har brukt den som møtehus og bokollektiv.

## Referanser
Argentina under Panamerikanske leker 1971

**Argentina under Panamerikanske leker 1971**. Argentina deltok i de sjette Panamerikanske leker som ble arrangert i Cali i Colombia mellom 30. juli og 13. august 1971. De ble sjette beste nasjon med seks gull-, fire sølv- og tolv bronsemedaljer.

## Medaljer

## Medaljevinnerne

## Referanser
Ingeniørregimentet

**Ingeniørregimentet** kan vise til:

*Et regiment i Danmark, se Ingeniørregimentet (Danmark)
*Et regiment i Norge, se Ingeniørregimentet (Norge)
Ingeniørregimentet (Norge)

**Ingeniørregimentet (INRG)** var et av hærens oppsettende regiment i perioden 1930 til 1986. Regimentet hadde standkvarter i Oslo og ekserserplass på Hvalsmoen ved Hønefoss.

## Litteratur
Verdenscupen i skihopping 1981/82

**Verdenscupen i skihopping 1981/82** var den tredje verdenscupsesongen i skihopping. Sesongen startet 20. desember 1981 i Cortina d'Ampezzo og avsluttet 28. mars 1982 i Planica. Østerrikeren Armin Kogler vant verdenscupen sammenlagt, mens Østerrike vant nasjonscupen.

## Kalender
### Menn

## Resultater

### Sammenlagt

### Nasjonscupen

## Referanser
I Bit Off More Than I Could Chew

***I Bit Off More Than I Could Chew*** er en sang skrevet av Mike Chapman og Nicky Chinn som ble spilt inn og gitt ut på singel med Suzi Quatro i 1975. Singelen kom på 34.-plass i Tyskland. Sangen ble også gitt ut på albumet *[[Your Mamma Won't Like Me (album)|Your Mamma Won't Like Me]]* senere samme år.
Ziad Fariz

**Ziad Fariz** (født 1943 i As-Salt) er en jordansk økonom, som siden januar 2012 har vært sentralbanksjef for Jordans sentralbank. 

## Utdanning og yrkeskarriere
Fariz har en ph.d. i samfunnsøkonomi fra Keele University i Storbritannia, og en bachelorgrad fra Universitetet i Bagdad. 

Han begynte å jobbe i sentralbanken i 1966, og etter fullført doktorgrad i 1978 returnerte han til sentralbanken som økonomirådgiver. Han var senere direktør for både forskningsavdelingen og avdelingen for investeringer og utenlandske operasjoner. I 1984 ble han utnevnt til generalsekretær for ministeriet for planlegging og internasjonalt samarbeid, en posisjon han hadde fram til april 1989, da han ble forfremmet til minister fram til desember 1989. Han var deretter industri- og handelsminister fra desember 1989 til juni 1991, og minister for planlegging og internasjonalt samarbeid fra 1991 til 1994. Han var med og etablerte Capital Bank i 1995, der han også ble styreformann. 

I 1996 ble Fariz sentralbanksjef første gang, en stilling han hadde fram til 2001. Deretter var han administrerende direktør for Arab Banking Corporation fram til 2005. Fra november 2005 til september 2007 var han visestatsminister og finansminister i Jordan, før han gikk tilbake til stillingen som styreformann i Capital Bank, der han jobbet fram til februar 2009. Etter dette gikk han til First Investment Group, som styreformann. 

Den 10. januar 2012 ble han utnevnt til sentralbanksjef på nytt. 

## Referanser


## Eksterne lenker
*  Presentasjon på sentralbankens hjemmeside
Vevsdyr

**Vevsdyr** eller **Eumetazoer** er en av to underriker av dyr, og omfatter alle dyr som er mer avanserte enn svamper og placozoer. Vevsdyrene har celler som er spesialiserte til nerveceller og muskelceller. Disse cellene sitter sammen og danner organer som kjertler, kjønnsorgan og nervesystem. I motsetning til svampene har vevsdyrene også muskler, som gjør dem i stand til å bevege på seg.

Dette gjør dem til mer kompliserte organismer enn svampene, men de har samtidig mistet evnen til å kunne gro opp til nye individer etter å ha blitt fragmentert.

## Grupper
Brorparten av dyreriket er eumetazoer. Gruppen omfatter derfor de fleste rekkene. 

***[[Radiata]]***
*** Rekke Ctenophora
*** Rekke nesledyr (Cnidaria)
***[[Bilateria]]***
*** Rekke Orthonectida
*** Rekke Rhombozoa
*** Rekke Acoelomorpha
*** Rekke Chaetognatha
* **Overrekke [[Deuterostomia]]**
*** Rekke Chordata
*** Rekke Hemichordata
*** Rekke Echinodermata
*** Rekke Xenoturbellida
*** Rekke Vetulicolia †
* ***[[Protostomia]]***
** **Overrekke [[Ecdysozoa]]**
*** Rekke kinorhyncher (Kinorhyncha)
*** Rekke Loricifera
*** Rekke Priapulida
*** Rekke Nematoda
*** Rekke taglormer (Nematomorpha)
*** Rekke Lobopodia†
*** Rekke Onychophora
*** Rekke Tardigrada
*** Rekke Arthropoda
** **Overrekke [[Platyzoa]]**
*** Rekke Platyhelminthes
*** Rekke bukhårsdyr (Gastrotricha)
*** Rekke Rotifera
*** Rekke Acanthocephala
*** Rekke Gnathostomulida
*** Rekke Micrognathozoa
*** Rekke Cycliophora
** **Overrekke [[Lophotrochozoa]]**
*** Rekke Sipuncula
*** Rekke Hyolitha†
*** Rekke Nemertea
*** Rekke Phoronida
*** Rekke Bryozoa
*** Rekke Entoprocta
*** Rekke armfotinger (Brachiopoda)
*** Rekke Mollusca
*** Rekke leddormer (Annelida)
*** Rekke Echiura
## Eksterne lenker
*
I May Be Too Young

***I May Be Too Young*** er en sang skrevet av Mike Chapman og Nicky Chinn som ble spilt inn og gitt ut på singel med Suzi Quatro i 1975. Singelen kom på 27.-plass i New Zealand. Hun spilte den inn igjen i studio i 1996 og ga den ut på albumet *[[What Goes Around - Greatest & Latest]]*.
Krško

**Krško** (uttale [ˈkəɾʃkɔ], tysk: *Gurkfeld*) er kommune øst i Slovenia. Byen med samme navn ligger på begge sider av elven Sava. 

## Historie
Innenfor kommunens grenser finnes ruiner av anlegget Noviodunum fra romertiden. 
Byens tyske navn ble nevnt første gang i 875, da den tyske kong Arnulf forlente området til sin feltherre Valtun («et aliud predium ultra fluvium Sowam *Gurcheuelt* nuncupato»). Dagens navn ble nevnt første gang i et dokument fra 1245, som viser til borgens første eier, Hema *Krška* fra Kärnten. Borgen sto ubebodd fra 1700-tallet og befinner seg i dag i ruiner.
## Geografi

### Byen Krško

Byen Krško vokste frem langs elvens høyre bredd, under slottsfjellet.  Jernbanen ble på 1800-tallet bygget på elvens venstre bredd, i Videm. Der ble det også etablert industri, bank og hotell. I den gamle bydelen var det boliger, butikker og mindre håndverksvirksomheter. Siden har de to bydelene vokst sammen til en by. 

En cellulosefabrikk ble i 1938 oppført i byen av Franc Bonač fra Ljubljana. Han trengte den for sin papirfabrikk i Količevo og for sin kartongfabrikk i Ljubljana. Krško kjernekraftverk ligger sørøst for byen. Kraftverkets grunnsten ble nedlagt av Tito i 1974, da Slovenia tilhørte Jugoslavia.


Krško-Valvasor.jpg|Litografi fra 1689 utført av Janez Vajkard Valvasor (1641-1693)
Malerische Ansichten aus Krain - Gurkfeld.jpg|Litografi mellom 1842 og 1848 utført av Joseph Wagner (1706-1780)
Krško (1).jpg|Krško i 1929
Krško center.JPG|Byens sentrum, kommunehuset til venstre. 

### Krškosletten
Nedenfor byen Krško utvider landskapet langs Sava seg til en slette, hvor det blant annet er bygget en lufthavn, Cerklje ob Krki, etablert på 1930-tallet. Landbruket i området omfatter blant annet frukt- og vindyrking.

### Brestanica

I landsbyen Brestanica (tysk: *Rajhenburg*) ca. fem kilometer nord for Krsko, finnes blant annet kirken *Maria fra Lourdes*, fra 1908, en av de største kirker i Slovenia. Kirkens navn viser til den angivelige teofani av jomfru Maria i Lourdes. I det daværende Rajhenburg ble det i 1881 etablert et trappistkloster til erstatning for et kloster i Dumb ved Lyon. Munkene var utvist fra det franske klosteret. Trappistmunkene startet fra 1896 produksjon  av sjokolade og likører. De hadde sitt eget kraftverk og telefon. Munkene fikk både kulturelt og økonomisk stor betydning i området, inntil tyskerne utviste dem under den andre verdenskrigen. En utstilling på Rajhenburg slott viser temaer fra munkenes liv og arbeid.

## Berømte innbyggere
Jurij Dalmatin som var den første til å oversette Bibelen til slovensk, ble født i Krško i 1546. Historikeren og vitenskapsmannen Janez Vajkard Valvasor (1641–1693) tilbrakte sine siste leveår i Krško.

## Referanser


## Eksterne lenker
*
Katarína Dubajová

**Katarína Dubajová** (født 9. desember 1978) er en slovakisk håndballspiller som spiller for det slovakiske landslaget og den polske klubben Olimpia-Beskid Nowy Sącz.

## Karriere
### Klubb
Dubajová har spilt i flere ligaer gjennom hele Europa, blant annet VfL Oldenburg i Tyskland og Frederikshavn FOX Team Nord i Danmark.

### Landslag
Dubajová debuterte for det slovakiske landslaget i 1998, og har vært involvert i alle Slovakias kvalifiseringskamper, med unntak av kvalifiseringen til Håndball-VM 1999.

I løpet av sin karriere har hun aldri blitt skadet, og står dermed med 217 landskamper og 835 mål før Håndball-EM 2014.

## Referanser


## Eksterne lenker
* Spillerprofil på EHFs nettsted (engelsk)
Verdenscupen i skihopping 1983/84

**Verdenscupen i skihopping 1983/84** var den femte verdenscupsesongen i skihopping. Sesongen startet 10. desember 1983 i Thunder Bay og avsluttet 25. mars 1984 i Planica. Tyskeren Jens Weißflog vant verdenscupen sammenlagt, mens Finland vant nasjonscupen.

## Kalender
### Menn

## Resultater

### Sammenlagt

### Nasjonscupen

## Referanser
FS «Marjata» (2016)

**FS «Marjata»** er et norsk etterretningsskip for Forsvaret som har vært operativt siden 2016.

Skipet bemannes av mannskaper fra Etterretningstjenesten.

## Historie
Skipet er det fjerde i rekken som bærer navnet «Marjata». Det første skipet var operativt i perioden 1966–1975, det andre i perioden 1976–1995 og det tredje fra 1995.

### Navn
Navnet er gitt etter forbokstavene til Alf Martens Meyers familie: M’en er han selv – «Mamen» – A er hans kone Annie Signe, og deretter følger sønnene Roy, Jan og Alf og svigerdøtrene Turid og Anne Lise. 

### Bygging
Stortinget bevilget i 2009 penger til å investere i et nytt etterretningsskip. Forsvarets logistikkorganisasjon lyste ut prosjektet i 2011, og verftet Vard Langsten ble tildelt kontrakten etter å ha konkurrert med flere andre norske verft om oppdraget. 

Skipet ble døpt i 2014, og ble ferdigbygget og installert i 2016, før den ble satt i drift våren samme år. Skroget ble bygget i Romania ved Vard Langstens verft i Tulcea, mens den tekniske fullføringen fant sted ved Vard Langsten i Tomrefjorden.

Noe av den tekniske utrustningen ble utført i Virginia, USA.

Skipet er det første norske etterretningsskipet som offisielt driver etterretning rettet mot den russiske Nordflåten.

## Hjemmehavn
I 2016 bekreftet Etterretningstjenesten at Marjatas hjemmehavn var Kirkenes, men i 2019 vil ikke Etterretningstjenesten lenger bekrefte dette.

Nettavisen Aldrimer.no hevdet at dette skyldes økt oppmerksomhet fra utenlandske etterretningstjenester, spesielt den Russiske. I juli 2020 bekreftet Forsvarsdepartementet at Harstad er ny hjemmehavn fra 2021.

## Referanser


## Eksterne lenker
* 
*
Verdenscupen i skihopping 1982/83

**Verdenscupen i skihopping 1982/83** var den fjerde verdenscupsesongen i skihopping. Sesongen startet 18. desember 1979 i Cortina d'Ampezzo og avsluttet 27. mars 1980 i Planica. Finnen Matti Nykänen vant verdenscupen sammenlagt, mens Norge vant nasjonscupen.

## Kalender
### Menn

## Resultater

### Sammenlagt

### Nasjonscupen

## Referanser
Teodor Pâcă

**Teodor Pâcă** (også stavet **Pîcă**, født 1. januar 1928 i Ploiești, død 16. juni 1978 i București) var en rumensk dikter, oversetter og skuespiller.

Etter å ha studert rettsvitenskap i to år (1945-1946), ble han litteraturstudent ved «Maxim Gorki»-instittutet i 1950. Han ble utvist både fra det rumenske arbeiderpartiet og fra instituttet på grunn av revisjonisme.

Før han begynte å arbeide som oversetter og skuespiller, arbeidet han som togbetjent, vikarlærer, lærsorterer i et garveri, maler og elektriker. I en kort periode var han også som boksetrener i byen Medgidia.

Han skrev en roman, som aldri ble ferdig og ikke hadde noen tittel, på et teleksbånd.

Hans første kone var Ana-Marina Voiculescu (som etter skilsmissen giftet seg med Leonid Dimov), og de hadde sammen en datter, Ileana (født i 1957). Hans andre kone var Mariana Oprean.

## Bøker
* *Poezii* («Dikt»), Editura Eminescu, București, 1970
* *Scurtă despărțire* («Kort farvel»), utgitt i 2000 av George Astaloș

## Oversettelser
* Musa Cälil, *Cântarea eroică*, 1958
* Vsevolod Ivanov, *Culorile vântului*, 1968 (sammen med Mihail Cardaș)
* Venjamin Kaverin, *Scandalagiul sau serile de pe Vasilievski Ostrov*, 1968 (sammen med Suzi Racevschi)
* Vjatsjeslav Sjisjkov, *Ceata*, 1970 (sammen med Mihail Chitiș)
* Valentin Katajev, *Delapidatorii*, 1971 (sammen med Mihail Chitiș)
## Filmer
* *Tatăl risipitor* (1974)
* *Păcală* (1974)
* *Muschetarul român* (1975)
* *Prin cenușa imperiului* (1976)
* *Toate pînzele sus* (TV-serie, 1977)
* *Ecaterina Teodoroiu* (1978)

## Referanser


## Litteratur
* Aurel Sasu, *Dicționarul biografic al literaturii române*, *M-Z*, Ed. Paralela 45, Pitești, 2006, s. 369-370
* Fănuș Neagu, *[[România literară|Romania literară]]*, nr. 25, 1978
* T. Țopa, *Vatra*, nr. 10, 1978

## Eksterne lenker
* Artikkel om boemene fra 1955-1970 i Romania av Constantin Olariu (rumensk)
* Istorii mai puțin știute: Teodor Pâcă, boemul singaporean, 9. august 2008, Costin Tuchilă, *Amos News* (rumensk)
* Alexandru RUȘI - Are sau n-are?!, 24 ianuarie 2010, *Amos News* (rumensk)
Lamissio

**Lamissio** (*Lamissone*, *Laiamicho*) var konge av langobardene i første halvdel av det femte århundre. Han var fostersønn til den tidligere kongen Agelmund

Langobardene var et germansk folkeslag som var på vandring sørover og østover i Europa tidlig i folkevandringstiden. De nevnes allerede hos den romerske historikeren Tacitus i hans bok *Germania* fra 98 e. Kr. og ble av ham betegnet som dyktige krigere. 

Ifølge framstillingen i boka *Langobardenes historie* av Paulus Diaconus skal Lamissio ha vært sønn av en skjøge som hadde født sju sønner og deretter kastet dem i en dam for å la dem dø. Langobardenes daværende konge, Agelmund, kom rent tilfeldigvis forbi og holdt lansen sin ut i dammen. Det ene barnet grep da lansen, og kongen løftet ham ut av dammen, ga ham navnet Lamissio og satte ham til oppfostring hos en amme. Forfatteren Paulus anfører selv at det nok ikke ligger noen sannhet til grunn for denne fortelling.

Lamissio skal ha utmerket seg i kamper som langobardene måtte utkjempe på sin vandring. I et slag mot et folk som antas å ha vært hunere, anslagsvis rundt år 400 i et område rundt midtre del av Donau i den romerske provinsen Noricum (i dagens Østerrike) ble Agelmund drept og hans datter tatt til fange. Langobardene valgte da Lamissio til ny konge. Han manet sitt folk til ny kamp og klarte å beseire hunerne slik at langobardene gjenvant sin uavhengighet og identitet.

Lamissio ble etterfulgt av Lethu som langobardenes konge. I likhet med sin forgjenger og sine etterfølgere antas Lamissio å ha vært en historisk person tidlig på 400-tallet, selv om historiene rundt hans opphav og bragder i stor grad er oppdiktede.

## Referanser


## Eksterne lenker
* ''Origo Gentis Langobardum'', engelsk og latinsk tekst
* Paulus Diaconus, ''Historia Langobardum'', engelsk tekst
Arnljot Gellines vei (Oslo)

**Arnljot Gellines vei** (1-35, 6) er en vei på Kværner i bydel Gamle Oslo. Den går østover fra Enebakkveien. Veiløpet fortsetter som Fagerlia fra der en gangbro krysser Hovedbanen.

Veien fikk navn i 1914 etter Arnljot Gelline, som skal ha vært Olav den helliges våpenbror.

## Bebyggelse
* Nr. 3: Bygning som opprinnelig ble oppført for Christiania Kulsyrefabrik (tegnet av Halfdan Berle). 
* Nr. 5A og 5B: To blokker i USBL-borettslaget Eitillstad, inkludert barnehage. Dette representerer første byggetrinn i en større utbygging. Her stod tidligere to tyskerbrakker som var flyttet fra Ekeberg i 1946.
* Nr. 6: Et rekkehus som opprinnelig ble oppført i 1951 som læregutthjem for Kværner Brug. 
* Nr. 9: Her stod tidligere et butikklokale.
* Nr. 11-27: Tre OBOS-blokker med fire etasjer i Lodalen borettslag, fullført i 1957. Blokkene ble bygget med forkjøpsrett for daværende medarbeidere hos Kværner, og en enhetspris på under 8000 NOK (3 rom inkludert utleiedel).
* Nr. 29-33: Tre høyblokker i Nygårdskollen boligaksjeselskap.

## Referanser


## Kilder
* Oslo byleksikon

## Eksterne lenker
* Oslo kommunes gateoversikt
Jurij Dalmatin

**Jurij Dalmatin**,  (også Georg Dalmatin, født ca. 1547 i Krško, død 31. august 1589 i Ljubljana) var en slovensk protestantisk teolog. Han var den første oversetter av Bibelen til slovensk, utgitt i Wittenberg i 1584.

Jurij Dalmatin ble født i Krško i en fattig familie som opprinnelig kom fra Dalmatia, en del av dagens Kroatia. Han ble tatt hånd om av krainsk adel og studerte deretter i Württemberg og Tübingen. Dalmatins bibeloversettelse fikk stor betydning for utviklingen av det slovenske skriftspråk. Han samarbeidet med blant andre Primož Trubar som skrev den første slovenske bok (1550) og Adam Bohorič som utarbeidet en slovensk ortografi og analyserte slovensk grammatikk (1884). Dalmatin er også kjent som salmedikter og forfatter av religiøse skuespill.   

## Referanser
Nils Bays vei (Oslo)

**Nils Bays vei** (1-63, 2-110F) er en vei som går mellom Tåsen og Sogn i bydel Nordre Aker i Oslo, fra Nordbergveien til Hagtornveien.

Veien fikk navn i 1943 etter Nils Knudsen Bay (1851–1904), Akers første herredsingeniør og veiinspektør.

Bebyggelsen er dominert av lavblokker i vest, mens det er et høyere innslag av eneboliger i øst. I nr. 12 er en stor enebolig som ble tegnet av Anton Poulsson og oppført i 1947. Den vant Sundts premie i 1950.

## Referanser


## Kilder
* 

## Eksterne lenker
*
Nittedalgata (Oslo)

**Nittedalgata** (1-19, 8-16) er en gate på Kampen i bydel Gamle Oslo. Den går fra Norderhovgata til Normannsgata.

Gaten fikk navn i 1879 etter Nittedal i Akershus. I området finnes også en rekke andre gater med navn etter steder på Østlandet.

Nr. 1-7 er en husrekke med fire oppganger tilsluttet OBOS (oppført 1991–92). Nr. 8 ble oppført som bedehuset Bethania (i sveitserstil) i 1870-årene for indremisjonen og har senere hatt varierende eierskap og bruk.

## Kilder
* 

## Eksterne lenker
* Oslo kommunes bydelsoversikt
Nordbergbakken (Oslo)

**Nordbergbakken** (1-15, 2-14) er en vei på Nordberg i bydel Nordre Aker i Oslo. Den går fra Konvallveien til Nordbergveien.

Navnet ble vedtatt i 1937.

## Kilder
* 

## Eksterne lenker
* Oslo kommunes bydelsoversikt
Jüri Reinvere

**Jüri Reinvere**  (født 2. desember 1971 i Tallinn) er en estisk klassisk komponist, dikter og essayist.

Etter å ha fullført musikkgymnaset *Tallinna Muusikakeskkool* (*Tallinn Music High School*), flyttet Reinvere som 18-åring til Warszawa for å studere ved Chopin-akademiet (*Uniwersytet Muzyczny Fryderyka Chopina*). Han flyttet seinere til Imatra i Södra Karelen i Finland.

Jüri Reinvere har blant annet skevet musikk og tekst til operaen *Purge* (*Puhdistus*) som hadde premiere i Finlands nasjonalopera i 2012. Den bygger på romanen med samme tittel  (utgitt som *[[Utrenskning]]* på norsk) av den finsk-estiske forfatteren Sofi Oksanen. Reinvere står også for partituret og den tyske librettoen til samtidsoperaen *[[Peer Gynt]]*, som ble uroppført på Den Norske Opera & Ballett den 29. november 2014.

Reinvere har bodd i Berlin siden 2005.

## Referanser


## Eksterne lenker
* 
*  Egen nettside
*  Sofi Oksanen om Jüri Reinvere
* Jüri Reinvere på YouTube og Soundcloud
Roger Mello

**Roger Mello** (født 20. november 1965 i Brasília) er en brasiliansk barnebokforfatter, barnebokillustratør, lyriker og dramatiker. Han vant den internasjonale barnebokprisen H.C. Andersen-prisen i 2014.

:''«The Brasília native and socially-conscious illustrator has made history by becoming the first artist from Latin America to win the highly-coveted Hans Christian Andersen Award»

Han har illustrert over hundre bøker, og av disse har han selv skrevet teksten til tjueto (pr april 2014). Brasils historie og geografi kan gjenkjennes i bøkene hans. Bøkene og bildene har en tilbakeholden tendens som lar leseren trekke sine egne konklusjoner. 

## Priser
* Espace-Enfants, 2002
* Prêmio Jabuti, 2002
* H.C. Andersen-prisen, 2014

## Referanser


## Eksterne lenker
*
Rykkinn senter

**Rykkinn senter** er et kjøpesenter på Rykkinn i Bærum. Senteret åpnet i 1971 og het da **KI-senteret**. Det har adresse Munins vei 1, 1348 Rykkinn

## Historikk
Senteret fikk navnet KI-senteret fordi Kjøpmannsinstituttet (KI) hadde lokaler der. Senterets dagligvarebutikk fungerte i nesten tjue år som opplæringsbedrift for Kjøpmannsinstituttet, hvor studentene fikk praktisk erfaring i kundebehandling og butikkutvikling. Etter at Kjøpmannsinstituttet flyttet i 1995 skiftet senteret navn til Rykkinn Nærsenter, men går fremdeles under navnet «KI-senteret», «KI», og «Kå-i» lokalt. Flere profilerte kjøpmenn, gründere og næringslivspersoner har sin utdannelse fra Kjøpmannsinstituttet på Rykkinn, blant andre Stein Erik Hagen, Petter Stordalen, Idar Vollvik og Odd Reitan.

## Eier og leietagere
Senteret driftes av Scala Eiendom, som eies av NorgesGruppen, Schage Eiendom og Fredriksborg Eiendom.

Per 2021 har Rykkinn senter av 42 ulike leietagere, fordelt over fire etasjer. I kjelleretasjen finnes et parkeringsanlegg, butikk, bibliotekfilial, grendehus og treningssenter. Lenger opp er det butikker, spisesteder, dagligvarebutikk, bingo og frisørsalonger. I øverste etasje finnes et legekontor, et tannlegekontor og andre helsetjenester.

## Referanser
Nahoko Uehashi

(født 15. juli 1962 i Tokyo) er en japansk sosialantropolog og fantasyforfatter. Hun vant den internasjonale barnebokprisen H.C. Andersen-prisen i 2014.

:*«Ms. Uehashi writes extraordinary stories of fantasy and science-fiction that are replete with imagination, culture and the beauty of a sophisticated process and form.<br />Her literary subjects are based on ancient Asian and Oceanic mythology and are deeply rooted in the very essence of human nature. Her stories are about honour and duty, fate and sacrifice.<br />She has an extraordinary ability to create worlds in which relationships exist on different planes: a world seen as a network-like universe rather than merely as a space.  In these works we can find tenderness and a great respect for nature and all sapient creatures.»

Uehashi studerte sosialantropologi ved Rikkyo universitetet, hvor hun tok en doktorgrad om yamatjiene, en [[aboriginer|aborigingruppe]] fra Vest-Australia. Hun arbeider som universitetslektor ved kvinneuniversitetet Kawamura Gakuen. 

== Forfatterskap ==
Hun debuterte i 1989 med sf/fantasy-romanen *Seirei no ki* («Det hellige treet»), og skrev ytterligere to frittstående romaner. Særlig populær er serien *Moribito – åndenes vokter* (*Seirei no moribito*, 1996–), en serie i historisk fantasy-sjangeren. Bøkene er også omarbeidet til [[manga]] og [[anime]], og har fått flere priser.

I Skandinavia er hun (pr 2014) bare oversatt til svensk, med to romaner i *Besttjusaren*-serien (*Kemono no soja'').

## Referanser
Ole Nilsen

**Ole Nilsen** kan vise til:

* Ole Nilsen Weierholt (1718-1792) – modellskjærer for jernverkene i Aust-Agder 
* Ole Nilsen (1807–1854) – norsk stortingsmann
* Ole Nilsen Ravna (1841-1906) – norsk oppdager
* Ole Andreas Nilsen (kjøpmann) (1868-1935) – norsk kjøpmann fra Hammerfest
* Ole Andreas Nilsen – norsk fotballspiller
* Ole-Jørgen Nilsen (1936-2008) – norsk skuespiller
* Ole-Mikal Nilsen (født 1955) – norsk forfatter
Alf Bjarne Johnsen

**Alf Bjarne Johnsen** (født 15. desember 1958) er en norsk journalist som siden 1980-tallet har vært ansatt i VG. Han har i all hovedsak dekket politikk for avisen og befatter seg særlig med norsk sikkerhets- og utenrikspolitikk. 

I januar 2012 oppdaget Johnsen som eneste journalist at daværende PST-sjef Janne Kristiansen hadde røpet gradert informasjon i en åpen stortingshøring. Justisminister Grete Faremo bekreftet senere at dette førte til Kristiansens avgang som sjef for sikkerhetspolitiet. 

Johnsen var i perioden 2014 til 2020 leder for Pressens faglige utvalg (PFU). Det var et deltidsverv han kombinerte med jobben i VG.

## Bakgrunn
Som ung var Johnsen aktiv i Arbeiderpartiet, og han møtte i alt 28 dager som vararepresentant til Stortinget for Nordland fylke i perioden 1981–1985.

## Bibliografi
*

## Referanser


## Eksterne lenker
*
Verdenscupen i skihopping 1984/85

**Verdenscupen i skihopping 1984/85** var den sjette verdenscupsesongen i skihopping. Sesongen startet 8. desember 1984 i Thunder Bay og avsluttet 24. mars 1985 i Štrbské Pleso. Finnen Matti Nykänen vant verdenscupen sammenlagt, mens Finland vant nasjonscupen.

## Kalender
### Menn

## Resultater

### Sammenlagt

### Nasjonscupen

## Referanser
Hamburgbibelen

**Hamburgbibelen** (dansk: **Hamborgbibelen**) er en håndskrevet praktbibel i tre bind som tilhører Det Kongelige Bibliotek i København. Den inneholder en serie bilder som beskriver fremstillingen av en håndskrevet bok anno 1255. Bildeserien er tegnet inn i initialene; de store forbokstavene.

Verket ble fremstilt til domkirken i Hamburg i 1255. De tre bindene inneholder 700 blad av pergament, hvert blad er en halv meter høyt, og samlet har verket en vekt på 40 kilo. Hamburgbibelen ble kjøpt av Det Kongelige Bibliotek på en auksjon i 1784.

Hamburgbibelen ble en del av UNESCOs verdensminneprogram fra Danmark i 2011.

## Referanser


## Eksterne lenker
*
Anderssens åpning

**Anderssens åpning** er en lukket sjakkåpning som begynner med trekket **1. a2-a3**. Siden trekket ikke bidrar til utviklingen av de hvite brikkene og kampen om sentrum, er åpningen lite brukt og hører til de irregulære åpningene i *[[ECO-klassifisering|Encyclopaedia of Chess Openings]]*, A00.

Svarts viktigste svartrekk er:
* **1. … e7-e5!?**
* **1. … g7-g6** (2. Sg1-f3, g2-g3, h2-h4 eller e2-e4),
* **1. … d7-d5** (2. Sg1-f3).

Ofte oppstår stillinger som er kjent fra engelske partier, eller der lignende strategiske planer ligger bak.

Adolf Anderssen spilte denne åpningen flere ganger mot Paul Morphy under en match i Paris 1857 for å tvinge den angrepssterke amerikaneren inn i et lukket spill. I en turnering i Wien 1873 brukte Wilhelm Steinitz åpningen mot Joseph Henry Blackburne i andre sluttspillparti og vant overbevisende.

;Noen navngitte varianter av Anderssens åpning
* polsk gambit: **1.a3 a5 2.b4**
* creepy Crawly-formasjonen: **1.a3 e5 2.h3 d5**
* Anderspiggen («Anders spike»): **1.a3 g6 2.g4**

## Referanser


## Eksterne lenker
; Eksempelpartier
* Anderssen Opening, chess.com
* Adolf Anderssen vs Paul Morphy (1858)  ·  Anderssen Opening: General (A00)  ·  1-0, chessgames.com
* Adolf Anderssen vs Paul Morphy (1858)  ·  Anderssen Opening: General (A00)  ·  0-1 , chessgames.com
* Adolf Anderssen vs Paul Morphy (1858)  ·  Anderssen Opening: General (A00)  ·  1/2-1/2 , chessgames.com
Bilateral symmetri

**Bilateral symmetri**, **tosidig symmetri**, eller **monosymmetri**, er en form for symmetri der en todimensjonal figur speiles om én og kun én linje, eller et tredimensjonalt legeme er speilet om ett og kun ett plan. Resultatet er en figur med to sider som er speilvendte bilder av hverandre.

Begrepet speilsymmetri brukes først og fremst i matematikken. En speilsymmetrisk figur er i prinsippet perfekt symmetrisk. I biologi brukes gjerne begrepet bilateral symmetri. Levende organismer er aldri perfekt symmetriske, og begrepet bilateral symmetri brukes gjerne for å beskrive noe som er *omtrent* speilsymmetrisk.

## Bilateral symmetri i dyreriket
Tosidig symmetri er vanlig blant aktive dyr som beveger seg rundt på jakt etter næring. Alle dyr har en opp-ned akse, men aktive dyr har også en foran-bak akse, der undersiden (buken) er ulik oversiden (ryggen) og framdelen (hodet) er forskjellig fra bakdelen. Høyre og venstre side er derimot speilvendte, men ellers like. Mennesker er et eksempel på en tosidig symmetrisk organisme, selv om symmetrien ikke er perfekt: Hjertet ligger mot venstre, mens leveren ligger på høyre side. Maneter har derimot ikke tosidig symmetri, men er radiærsymmetriske.

## Bilateralt symmetriske blomster
Tosidig symmetri er ikke like vanlig hos blomster, men orkideer og de fleste artene i maskeblomstfamilien og fagerblomstfamilien har tosidig symmetriske (zygomorfe) blomster. Hos orkideene er en del blomster utviklet til å likne insekter, slik at de bestøves av hanner som forsøker å pare seg med dem.

## Referanser
Ole Nilsen (1807–1854)

**Ole Nilsen** (født 15. oktober 1807, død 18. juli 1854) var en norsk malermester og stortingsrepresentant fra Drammen by 1851 til 1853. Drammen hadde tre representanter på Stortinget fra 1851 til 1853, av de 106 menn som var representanter på Stortinget da.

Han var gift med Maren Tollefsdatter, som han fikk tilsammen sju sønner og én datter med. Nilsen var født på gården Echen i Sigdal prestegjeld. Han vokste opp i Skoger og flyttet senere til Drammen. Ole Nilsen var maler og arbeidet seg opp til malermester. 

Ole Nilsen døde under koleraepidemien 18. juli 1854, 47 år gammel.

## Referanser


## Kilder
* 

## Eksterne lenker
* 
* https://digitaltmuseum.org/011025137060/bilete-i-rame/media?slide=0
Verdenscupen i skihopping 1985/86

**Verdenscupen i skihopping 1985/86** var den syvende verdenscupsesongen i skihopping. Sesongen startet 7. desember 1985 i Thunder Bay og avsluttet 23. mars 1986 i Planica. Finnen Matti Nykänen vant verdenscupen sammenlagt, mens Østerrike vant nasjonscupen.

## Kalender
### Menn

## Resultater

### Sammenlagt

### Nasjonscupen

## Referanser
Jihadisme

**Jihadisme** brukes om ekstreme retninger innen islamisme (politisk islam) som går inn for jihad i betydningen «hellig krig», og som ønsker en totalitær stat basert på en streng og bokstavelig tolkning av islam. Jihadisme forbindes ofte med vold og terror. Historisk har jihadisme vært tilknyttet sunni-retningen innen islam, og særlig den salafistiske varianten. Den sterkeste jihadisme-grupperingen pr. desember 2014 er antagelig Den islamske staten (IS eller ISIS). Den er ikke anerkjent som stat, men kontrollerer betydelige deler av Syria og Irak og hadde (pr. september 2014) 20 000-31 500 krigere i disse landene ifølge CIA. IS ønsker å gjenopprette kalifatet i form av et islamistisk imperium som skal herske over alle land som er eller har vært islamske. Andre jihadisme-terrorgrupper er bl.a. Boko Haram i Nigeria og Al-Shabaab i flere afrikanske land.

De siste tiår har jihadisme også dukket opp innen sjia-islam, inspirert av islamismen til ayatollah Khomeiny og hans etterfølgere i Iran, og borgerkrigen i Syria.

Jihadisme tilsvarer iallfall delvis det som også kalles islamofascisme eller «radikal islamisme».

## Litteratur
* Lars Akerhaug *Norsk jihad : muslimske ekstremister blant oss* Kagge 2014 ISBN 978-82-489-1445-7
* Bjørn Olav Utvik *Islamismen* Akademika, 2. utg 2013 ISBN 978-82-3210-301-0, h.
* Mehdi Mozaffari *Hva er islamisme? Et begreps historie og definisjon* i Sørensen, Hagtvet og Steine (red.) *Ideologi og terror: totalitære ideer og regimer* Dreyer 2011 ISBN 978-82-8265-024-3
* Øystein Sørensen *Drømmen om det fullkomne samfunn : fire totalitære ideologier - én totalitær mentalitet?* Aschehoug 2011 ISBN 978-82-03-29322-1
* Sørensen, Hagtvet, Brandal (red.) *Islamisme - Ideologi og trussel*, Dreyer 2016 ISBN 978-82-82-65170-7

## Referanser
Verdenscupen i skihopping 1986/87

**Verdenscupen i skihopping 1986/87** var den åttende verdenscupsesongen i skihopping. Sesongen startet 6. desember 1986 i Thunder Bay og avsluttet 21. mars 1987 i Oslo. Nordmannen Vegard Opaas vant verdenscupen sammenlagt, mens Østerrike vant nasjonscupen.

## Kalender
### Menn

## Resultater

### Sammenlagt

### Nasjonscupen

## Referanser
Hans Wachtmeister

**Hans Wachtmeister af Johannishus** (født 24. desember 1641 i Stockholm, død 15. februar 1714 samme sted) var en svensk greve, kongelig råd og admiral. Han var sønn av riksråd friherre Hans Wachtmeister af Björkö (1609-1652).

## Militær karriere
Hans Wachtmeister reiste i 1661 med sin yngre bror Axel til Italia og Paris, og de besøkte Holland. I 1665 ble han frivillig i den engelske flåten og deltok i krigen mellom England og Holland, men da den "bremiske krigen" startet i 1666 gikk han over i svensk tjeneste som kapteinløytnant ved Wolmar Wrangels regimente og ble seinere kammerherre hos kongen.

År 1675 ble han admiralitetskaptein og 1676 viseadmiral og 6. juli admiral. Samme år tjenstegjorde han som øversteløytnant ved Västgöta ryttare i slaget ved Lund. Det var i dette slaget han skal ha fått tre hester skutt under seg.

I begynnelsen av 1677 fikk riksrådet Johan Gyllenstierna i oppdrag å ta tilbake Blekinge, og derved fikk han som medhjelper Hans Wachtmeister og broren Axel. Kristianopel og Karlshamn ble tatt, og dermed ble forbindelsen mellom den svenske hovedhæren den gamle svenske grensen gjenopprettet.

På sommeren 1677 deltok Wachtmeister med utmerkelse i det ulykkelige sjøslaget i Køgebukten og fikk deretter befalet over resten av den svenske flåten. Han kjempet siden *"med ära och icke utan framgång"* i flere strider i Kalmarsund 1678-79, og han forsvarte Kalmar og Øland.

## Familie

Hans Wachtmeister giftet seg 30. juni 1685 med grevinne Sofia Lovisa von Ascheberg (1664-1720). Hun var datter til det kongelige rådet, feltmarskalk og generalguvernør, greve Rutger von Ascheberg. De fikk sju barn sammen, og fire sønner og to døtre vokste opp:

* Eleonora (1686-1729) ble gift med Axel Gabriel Leijonhufvud i 1714.
* Carl Hans (1689-1736) var admiral og admiralitetsråd. Han giftet seg første gang med grevinne Ulrika Magdalena Stenbock (1692-1715) i 1714. Gift andre gang i 1717 med Sofia Dorotea Henrietta Filippina von Metsch (1699-1753). I det første ekteskapet fikk han en datter, i det andre tre døtre og en sønn.
* Gustaf Rutger (1690-1709) var løytnant ved admiralitetet og admiralitetskaptein. Han var ugift og døde i Riga.
* Alarik (1694-1715) var ugift.
* Sofia Lovisa (1696-1729). Gift i 1718 med greve Gustaf Fredrik von Rosen.
* Mariana (1699-1702).
* Axel Vilhelm (1701-1763) var kammerherre. I 1725 ble han gift med Augusta Renata von Mengden (1709-1727). Gift andre gang i 1730 med Margareta Regina Fredrika von Bassewitz (1710-1789). Han fikk tre sønner og tre døtre.

## Referanser


## Kilder
*Hans Wachtmeister (1641–1714)
Feltarbeid

Et **feltarbeid** er et arbeid som går ut på innsamling av datamateriale ute i et bestemt forskningsfelt. Feltarbeid er sentralt innenfor flere fagdisipliner, som for eksempel sosialantropologi, biologi og geografi.
Ladeveien (Oslo)

**Ladeveien** (7-11, 2-20B) er en vei på Hoff i bydel Ullern i Oslo. Den går fra Damliveien i vest til litt forbi Soelvolds vei i øst. Derfra er det gangveiforbindelse videre østover til området rundt Nedre Silkestrå.

Veien fikk navn i 1926 etter Hoffsladen, en låve på Hoff gård.

## Kilder
*  

## Eksterne lenker
*
Ljubljanica

**Ljubljanica** er en 41 kilometer lang elv i Slovenia og sideelv til Sava fra høyre. Elven har flere tilførselselver fra karstfjellene i området rundt byen Vrhnika, i kommunen med samme navn. Elven renner gjennom Vrhnika, Ljubljana marskland og deretter inn i byen Ljubljana, Slovenias hovedstad. Den munner ut i Podgrad, en bydel i Ljubljana, beliggende ca. 10 kilometer øst for byens sentrum.

## Bilder

Močilnik, Ljubljanica.jpg|En kilde til elven i karstlandskapet ved Mocilnik, Vrhnika.
Ljubljana marsh - W.jpg|Ljubljanica renner gjennom Ljubljana marskland.
Ljubljanica under the snow.jpg|Ljubljanica i Ljubljana om vinteren. 


## Referanser


## Eksterne lenker
*
Tropical house

**Tropical house**, ofte forkortet til «trop house», er en musikksjanger som lanseres av en rekke artister som blant annet norske Kygo, nederlandske Bakermat, australske Thomas Jack, franske Klingande og amerikanske Thero.
Med kanskje den største tilhengerskaren i Europa, har sjangeren tropical house så langt produsert topp fem singler i Nederland, Frankrike, Tyskland, Belgia, Frankrike og Sveits.
Tropical house er en undersjanger av deep house. Derfor er tropical house preget av «en sommerlig stemning og tropisk følelse» og bruk av «sexy sax» - eller live saksofon - som tidligere ble popularisert av det sørafrikanske bandet Goldfish.

## Eksterne lenker
* https://web.archive.org/web/20141205042330/http://thissongissick.com/blog/2014/world-premiere-thomas-jack-tropical-house-vol-3-bakermat/#sthash.mlpcve0p.dpbs
* http://8tracks.com/explore/tropical_house
Stjørdal Atletklubb

**Stjørdal Atletklubb** er et idrettslag i Stjørdal kommune i Trøndelag fylke med spesialisering i den koreanske kampsporten Taekwondo og fra 2017 også med egne seksjoner for Makotokai-karate og Tai Chi.

Stjørdal Atletklubb ble stiftet 21. mars 2012 som et idrettslag med spesialisering både i Taekwondo og Styrkeløft. Klubben er tilsluttet Norges Kampsportforbund, Norges Idrettsforbund og tilhører World Taekwondo (WT) og World Karate Federation (WKF)

I 2017 utvidet Stjørdal Atletklubb den idrettslige virksomheten ved å starte opp egne grupper for Karate og Tai Chi (Makotokai).

I 2025 utvidet Stjørdal Atletklubb igjen sin virksomhet, denne gangen med Judo og Brazilian Jiu-jitsu.

Klubben har i 2017 ca. 110 aktive medlemmer og hadde faste treningslokaler i Stjørdal Samfunnshus frem til våren 2020

Stjørdal Atletklubb tok over Stjørdals-blink fotball sine gamle lokaler ved Sandskogan Stadion og Stokkan Ungdomsskole sommeren 2020 og ble her fram til sommeren 2025. Da de tok over og pusset opp nye lokaler i 3. etasje Kjøpmannsgata 34.

Stjørdal Atletklubb har blitt tildelt flere store arrangementer blant annet Midt-Norske mesterskap, Norgescup, Norgesmesterskap og i 2015 Nordisk mesterskap.

## Meritter

2013
* Flere gull, sølv og bronse i Midt-Norske mesterskap

2014
* Flere gull, sølv og bronse i Midt-Norske mesterskap
* 1 bronse i Wonderful Copenhagen Taekwondo Tournament
* 3 gull i Norgescup
* 2 Sølvmedaljer i Norgesmesterskapet
2015
* 1 bronsemedalje i Nordisk Mesterskap
* 1 gullmedalje i Norgescup
* 1 sølvmedalje i Norgescup
* 1 gullmedalje Norgesmesterskap
* 2 sølvmedaljer Norgesmesterskap
* 2 sammenlagte gullmedaljer Norgescup
2016
* 3 gullmedaljer Norgescup
* 4 sølvmedaljer Norgescup
* 3 bronsemedaljer Norgescup
2017
* 1 bronse Wonderful Copenhagen Taekwondo Tournament
* 3 sølvmedaljer Norgescup
* 3 bronsemedalje Norgescup

## Referanser


## Eksterne lenker
* Klubbens hjemmeside
Tear Me Apart

***Tear Me Apart*** er en sang skrevet av Mike Chapman og Nicky Chinn som ble spilt inn og gitt ut på singel med Suzi Quatro i 1976. Singelen kom på 25.-plass i Australia og 27.-plass i Storbritannia. Sangen ble også gitt ut på albumet *[[Aggro-Phobia]]* i 1977. Senere samme år ble sangen spilt inn live i Japan og gitt ut på albumet *[[Live And Kickin']]*. Hun spilte den inn igjen i studio i 1996 og ga den ut på albumet *[[What Goes Around - Greatest & Latest]]*.
Lethu

**Lethu** (*Leti*) var konge over langobardene i første halvdel av det femte århundre. Han etterfulgte kong Lamissio og regnes som grunnlegger av det letingiske dynasti hos langobardene.

Langobardene var et germansk folkeslag som var på vandring sørover og østover i Europa tidlig i folkevandringstiden. De nevnes allerede hos den romerske historikeren Tacitus i hans bok *Germania* fra 98 e. Kr. og de ble av ham betegnet som dyktige krigere.

Kong Lamissio hadde slått hunerne i et slag ved den romerske provinsen Noricum og hadde etablert et langobardisk samfunn i dette området ved dagens Østerrike. Hovedkilden til langobardenes historie, *Historia Langobardum* av Paulus Diaconus (fra ca 790), er svært sparsom på opplysninger om Lethu. Han skal ha regjert i førti år som langobardenes tredje konge uten store stridigheter. Etter hans død ble kongemakten overlatt til hans sønn Hildeoc og han har med dette sannsynligvis innført arverett til kronen. 

## Referanser


## Eksterne lenker
* ''Origo Gentis Langobardum'', engelsk og latinsk tekst
* Paulus Diaconus, ''Historia Langobardum'', engelsk tekst
Assassin’s Creed Rogue

***Assassin's Creed Rogue*** er et historisk action-eventyrspill utviklet av Ubisoft Sofia og utgitt av Ubisoft. Det ble utgitt i november 2014 til PlayStation 3 og Xbox 360, med en planlagt utgivelse for Microsoft Windows i 2015. Spillet er det åttende store spillet i spillserien *[[Assassin's Creed]]*, og fungerer som en oppfølger for *[[Assassin's Creed IV: Black Flag]]* fra 2013, forløper til *[[Assassin's Creed III]]* fra 2012, samt at siste oppdrag av dette spillet utgjør prologen til *[[Assassin's Creed Unity]]* fra 2014.

Historien er satt i Nord-Atlanteren under den franske og indianske krigen i det 18. århundre, og følger «Shay Patrick Cormac», en snikmorder som går over til tempelridderne. Spillmekanikken i *Assassin's Creed Rogue* er identisk med den i *Black Flag*, med en blanding av skipsbasert utforsking og landbasert utforskning i tredjeperson.

## Referanser




## Eksterne lenker
*
Make Me Smile (Come Up And See Me)

**«Make Me Smile (Come Up And See Me)»** er en sang skrevet av Steve Harley som ble spilt inn og gitt ut på albumet *The Best Years of Our Lives* med Steve Harley & Cockney Rebel i 1975. Sangen ble gitt ut på singel senere samme år.

Suzi Quatro spilte inn sangen og ga den ut på singel i 1976. Sangen ble også gitt ut på albumet *[[Aggro-Phobia]]* i 1977. Senere samme år ble sangen spilt inn live i Japan og gitt ut på albumet *[[Live And Kickin']]*.

## Eksterne lenker
*
Al-Azhar-moskeen

**Al-Azhar-moskéen** ( *Gāma` al-Azhar*, omtrent «moskeen for de mest lysende») er en moské i Kairo i Egypt. Den ligger i byens østre del og rett ved av Al-Azhar-universitetet og ble oppført i år 970 i den nyetablerte hovedstaden. Navnet antas komme fra profeten Muhammeds datter Fatima, en høyt skattet skikkelse i islam som fikk tilnavnet *az-Zahra* («den lysende»). 

Dette var den fremste moskéen i det nye Kairo, en by som senere er blitt kalt «byen med tusen minareter.» Amr ibn al-As-moskéen er den eldste moskéen i dagens Kairo (og den eldste i Afrika) og ble bygd i 642. Den, og flere andre moskéer i Kairo, er eldre enn Al-Azhar, men de ble bygget i den tidligere byen Fustat, som senere er blitt den del av Kairo.

## Referanser


## Eksterne lenker
*
If You Can’t Give Me Love

**«If You Can't Give Me Love»** er en sang skrevet av Nicky Chinn og Mike Chapman som ble spilt inn og gitt ut på albumet *[[If You Knew Suzi...]]* med Suzi Quatro i 1978. Sangen ble også gitt ut på singel senere samme år. Singelen kom på 4.-plass i Storbritannia, 10.-plass i Australia og 45.-plass i USA. Hun spilte den inn igjen i studio i 1996 og ga den ut på albumet *[[What Goes Around - Greatest & Latest]]*. Innspillingen fra 1996 ble også gitt ut på singel senere samme år.

## Eksterne lenker
*
Musée historique de Strasbourg

**Musée historique de la ville de Strasbourg** er et historisk museum i Strasbourg i departementet Bas-Rhin i Frankrike. Museet åpnet i 1920 i bygningen til det tidligere Grande boucherie de Strasbourg (*Strasbourgs storslakteri*), som ble opphørt i perioden 1586-1588. Den 30. juni 2007 åpnet museet igjen sine dører etter å ha holdt stengt i tjue år, med en avdeling som dekker perioden fram til året 1800. Endelig ble en andre avdeling for Napoleons tid og frem til våre dager åpnet 16. november 2013. Strasbourgs politisk, sosiale og økonomiske historie formidles gjennom en samling av blant annet militære objekter, klær, malerier, tegninger og skulpturer.

## Referanser


## Litteratur
* *Les collections du Musée historique de la ville de Strasbourg : de la ville libre à la ville révolutionnaire*, Strasbourg, Musées de la ville de Strasbourg, 2008, ISBN 2-35125-053-2
* Jean-Pierre Klein: *Le Musée historique de Strasbourg*, Musées de Strasbourg, 1980
* Adolphe Riff: *Les Armes d’honneur du musée historique de la ville de Strasbourg*, 1948

## Eksterne lenker

*
Liste over norske verdenscupseire vintersesongen 2014/15

**Liste over norske seire i verdenscuprenn sesongen 2014/2015** inneholder alle norske seire i idretter som har OL-status, selv om selve øvelsen ikke har OL-status. Med andre ord: Alpint, hurtigløp på skøyter, kombinert, langrenn, skihopping, skiskyting og snowboard. For snowboard sin del vil kun verdenscuprenn arrangert av FIS gjelde. Angående Tour de Ski og Minitouren på Lillehammer gjelder kun sammenlagtseier som verdenscupseier. I skiskyting inngår også VM i verdenscupen.

## Norske sammelagtseire sesongen 2014/15

## Eksterne lenker
* FIS Resultatside alpint
* FIS Resultatside kombinert
* FIS Resultatside langrenn
* ISUs Resultatside hurtigløp på skøyter